ประธานสภาผู้แทนราษฎร ระบุการประชุมสภาผู้แทนราษฎรส้ปดาห์นี้จะเป็นการพิจารณาญัตติกลุ่มรัฐธรรมนูญ
ประธานสภาผู้แทนราษฎร ระบุการประชุมสภาผู้แทนราษฎรส้ปดาห์นี้จะเป็นการพิจารณาญัตติกลุ่มรัฐธรรมนูญนายชวน หลีกภัย ประธานสภาผู้แทนราษฎร กล่าวถึงการประชุมสภาผู้แทนราษฎร ในวันพุธที่ 11 ธันวาคมนี้ ว่า จะเป็นการพิจารณาญัตติกลุ่มรัฐธรรมนูญเกี่ยวกับการเสนอตั้งคณะกรรมาธิการวิสามัญศึกษาแนวงทางการแก้ไขรัฐธรรมนูญ ซึ่งบรรจุเป็นวาระแรกหลังพิจารณาวาระกระทู้ถามแล้ว ส่วนจะใช้เวลาพิจารณามากน้อยแค่ไหนยังไม่ทราบ โดยจะเชิญเจ้าของญัตติมาหารือร่วมกันเพื่อกำหนดเวลาให้ชัดเจน เพื่อให้แต่ละฝ่ายไปบริหารจัดการเวลา เพราะไม่เช่นนั้นก็จะมีการส่งรายชื่อผู้อภิปรายมาอย่างต่อเนื่อง ทำให้การตั้งคณะกรรมาธิการศึกษาเรื่องดังกล่าวมีความล่าช้า แต่ยืนยันจะเปิดโอกาสให้สมาชิกอภิปรายเต็มที่ประธานสภาผู้แทนราษฎร ยังปฏิเสธแสดงความเห็นกรณีมีกระแสข่าวจะมีการปรับคณะรัฐมนตรีเพื่อให้พรรคประชาธิปัตย์ออกจากการเป็นพรรคร่วมรัฐบาล ว่า เรื่องนี้ต้องไปถามคณะรัฐมนตรีเพราะเรื่องยังไม่เกิดขึ้น และหากจะมีการปรับเพื่อลงโทษพรรคประชาธิปัตย์เพื่อลงโทษผู้ที่ลงมติสวนมติวิปรัฐบาลก็ก็ต้องไปถามผู้ถูกลงโทษ